ธปท.คืนความสุขให้แบงก์หยุดยาว5วันปีใหม่58
ธปท.คืนความสุขให้ธนาคารพาณิชย์หยุดต่อเนื่อง5วันเป็นกรณีพิเศษในเทศกาลส่งท้ายปีเก่า และต้อนรับปีใหม่ 2558
10 ต.ค. 2557

ธปท.คืนความสุขให้ธนาคารพาณิชย์หยุดต่อเนื่อง5วันเป็นกรณีพิเศษในเทศกาลส่งท้ายปีเก่า และต้อนรับปีใหม่ 2558  
เมื่อวันที่ 9 ต.ค.ที่ผ่านมา ธนาคารแห่งประเทศไทย (ธปท.) ได้ประกาศให้วันศุกร์ที่ 2 ม.ค.58 เป็นวันหยุดทำการของสถาบันการเงิน ตามมติคณะรัฐมนตรี(ครม.) ส่งผลให้ในช่วงเทศกาลปีใหม่ธนาคารพาณิชย์จะมีวันหยุดยาวต่อเนื่อง 5 วันทำการ นับตั้งแต่วันที่ 31 ธ.ค.2557 – 4 ม.ค. 2558 ซึ่งหยุดนานมากกว่าปกติที่ปกติ ธปท.ให้หยุดต่อเนื่องไม่เกิน 4 วันทำการ  
สาเหตุ ที่ธปท.พิจารณาให้วันที่ 2 ม.ค. 2558 เป็นวันหยุดกรณีพิเศษเพิ่มเติมอีก 1 วัน เนื่องจากต้องการสนับสนุนการกระตุ้น ธุรกิจท่องเที่ยว อันจะช่วยส่งเสริมการเจริญเติบโตทางเศรษฐกิจของประเทศในภาพรวม นอกจากนี้ การประกาศวันหยุดให้ทราบล่วงหน้าเป็นเวลาพอสมควร ทำาให้ภาคธุรกิจสามารถเตรียมการปรับตัวได้ จึงส่งผลกระทบต่อระบบการเงินและระบบเศรษฐกิจของประเทศอย่างมีนัยสาคัญ
อย่างไรก็ดี แม้ในวันดังกล่าวจะเป็นวันหยุดทำการ สถาบันการเงินก็สามารถใช้ดุลยพินิจในการ เลือกเปิดสาขาบางแห่ง เช่น สาขาในห้างสรรพสินค้า เพื่อให้บริการแก่ประชาชนได้ เช่นเดียวกับกรณี วันหยุดตามปกติทั่วไป แต่ให้สถาบันการเงินคำานึงถึงการดูแลพนักงานให้สอดคล้องกับกฎหมายแรงงานและกฎหมายที่เกี่ยวข้องตามสมควรด้วย
ทั้งนี้ ก่อนหน้านี้ ครม.มีมติให้วันที่ 2 ม.ค.2558 เป็นวันหยุดราชการเป็นกรณีพิเศษเพิ่มเติม เพื่อให้เกิดการกระตุ้นเศรษฐกิจการท่องเที่ยว และให้ประชาชนได้ร่วมกิจกรรมต่าง ๆ ในช่วงเทศกาลปีใหม่